РЕПУБЛИКА СРБИЈА

ОПШТИНА ГОРЊИ МИЛАНОВАЦ

ПРЕДСЕДНИК ОПШТИНЕ

Број:1-66-1/2022

Датум:05.04.2021. године

ГОРЊИ МИЛАНОВАЦ

На основу члана 44. Закона о локалној самоуправи („Службени гласник РС”, број 129/07, 83/2014 - др. Закон, 101/2016-други закон и 47/18 и 101/2021-др.закон) и члана 58. Статута Општине Горњи Милановац („Службени гласник општине Горњи Милановац”, број 3/19) расписује се:

***ЈАВНИ ПОЗИВ***

***ЗА ИЗБОР НАЈБОЉИХ У СПОРТУ У 2021. ГОДИНИ***

I - Позивају се сви грађани и организације са територије општине Горњи Милановац да до 13. априла 2022. године доставе образложене, писане предлоге за избор најбољих на територији општине Горњи Милановац у 2021. години у следећим категоријама:

1. Млади спортиста године/млада спортисткиња године,
2. Спортиста/спортисткиња године,
3. Спортски тренер године,
4. Спортска организација године.

***\*У индивидуалним категоријама равноправно се могу предлагати кандидати мушког и женског пола.***

II - Предлози се достављају у затвореној коверти на адресу Општина Горњи Милановац, Таковска 2, са назнаком „Предлог за избор најбољих појединаца и организација у области спорта у 2021. години“. Предлози морају садржати: краћу биографију кандидованог лица/организације; име и презиме, односно назив организације предлагача и контакт податке предлагача.

III - На основу пристиглих предлога, председник општине ће донети одлуку о избору најбољих у поменутим категоријама, а лауреатима ће признања бити уручена у оквиру свечаности поводом Дана општине Горњи Милановац.

IV – Предлагачи могу кандидовати спортисте, односно спортске организације са територије наше Општине.

V - Приликом избора, осим успеха оствареног кроз такмичарске резултате, цениће се и допринос предложене спортске организације, односно спортиста промоцији фер–плеја, спорта као здравог начина живота, подстицању и стварању услова за унапређење спортске рекреације, односно бављење грађана спортом, посебно деце, омладине, жена, старих и особа са инвалидитетом.

|  |
| --- |
| ПРЕДСЕДНИК ОПШТИНЕ Дејан Ковачевић |